**НЧ „НАУКА 1927“ ДО ОБЩИНА ПЛЕВЕН
с. БРЕСТОВЕЦ ОТДЕЛ „КУЛТУРА“
Изх. № 15 /30.10.2023г.
ПЛАН- ПРОГРАМА ЗА РАЗВИТИЕ НА ЧИТАЛИЩНА ДЕЙНОСТ НА НЧ „НАУКА1927”
 с. БРЕСТОВЕЦ ПРЕЗ 2024г.
I. ВЪВЕДЕНИЕ**Програмата за развитие на читалищната дейност през 2024г. е съобразена с изискванията на чл. 26 а, ал. 2 от Закона за народните читалища.
Изготвянето на Програмата за 2024г. цели обединяване на усилията за развитие на читалището като важна обществена институция, реализираща културната идентичност на с. Брестовец.
Тя обобщава най-важните моменти в работата на читалището, цели и задачи, които ще спомогнат за укрепването, модернизирането и развитието му в общодостъпно и желано място за местното население.

**II. ОСНОВНИ ЦЕЛИ**
\* Развитие и укрепване на читалището, като местен общностен център с културно – просветна, информационна, социална и гражданска функции.
\* Превръщане на НЧ „ Наука 1927” в институция, предлагаща удволетворяване на всички потребности и интереси на населението.
\* Пълноценно използване на възможностите, които предоставя Фондация „Глобални библиотеки“ България.
\* Развитие на професионалните умения и повишаване на квалификацията на работещите в читалището. Участие в семинари, дискусии, работни срещи по проблемите на читалищата.
\* Поддържане и обогатяване на материалната база.
\* Съхранението и популяризирането на българските културни традиции и нематериалното културно наследство.
\* НЧ “Наука 1927” с.Брестовец е място за общуване и участие в различни творчески занимания и изкуства на хора от различни възрастови групи.
\* Социално включване на хората в неравностойно положение.
\* Подпомагане на традиционните читалищни дейности и търсене на нови съвременни форми за тяхното развитие и предаване.

**III. БИБЛИОТЕЧНА ДЕЙНОСТ**
Като неразделна част от читалището библиотеката активно участва в организирането на културния живот в селото.
\* Актуализиране на библиотечния фонд чрез закупуване на нова литература, дарения, кандидатстване с проект пред МК и други организации.
\* Създаване на условия за развитие и утвърждаване на библиотеката като съвременен център за ефективно библиотечно-информационно обслужване на широк кръг потребители;

\* Организиране на мероприятия за честване на исторически събития и личности.
\* Обособяване на тематични кътове за празници и годишнини.
\* Насърчаване на четенето и повишаване на грамотността.
\* Подобряване работата с читателите.
\* Организиране на литературни четения, посещения на деца и ученици в библиотеката с цел запознаване повишаване на читателския интерес към книгата.
\* Постоянната изложба във фоайето на читалището да се обновява със снимков материал от проведените мероприятия през годината.
\* Включване на библиотеката в седмицата на детската книга, „Лятното четене” и националната седмица на четенето с ученици от селото и съвместно с ДГ „Лилия“.
\* Провеждане на ежеседмичните литературни четения “Петък в библиотеката”- литературни четения на различни автори и интересни материали.

**IV. КРАЕВЕДСКА ДЕЙНОСТ** Клуб „Родознание”
\* Предоставяне на краеведски материали на автори за различни книги, статии и дописки.
\* Развитие на краеведската и издирвателската дейност в читалището. \* Запазване на родовата памет и съхраняване на традициите с цел предаване на нематериалното културно наследство на следващите поколения.
\* Засилване интереса на хората към историческото минало на нашето село и родния край.

**V. ХУДОЖЕСТВЕНО- ТВОРЧЕСКА ДЕЙНОСТ**Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местното население. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се обогати културния живот в с.Брестовец.

**В НЧ „Наука 1927” с. Брестовец през 2024г. ще действат следните колективи:
 – Група за народни песни „Брестовчанка“
 – Детско- юношеска фолклорна група „Брестовчанчета“
 – Пламена Микова- индивидуален изпълнител
 – Група за стари градски песни
 – Група за автентичен фолклор
 – Фолклорен състав “Луди- млади”-включващ Лазарска група, Коледарска група и юношески танцов състав.
 – Детски танцов състав - участниците са на възраст от 6 до 10години.
 – Група за изучаване на народни танци “Олелия” с участници на различна възраст**Съставите към НЧ “Наука 1927” ще работят в:
\* Пресъздаване на обичаи и празници от Културния календар.
\* Поддържане на утвърдените форми в любителското художествено творчество и създаване на нови.
\* Развитието,обогатяването и подновяване на репертоарите на съставите.
\* Привличане на нови участници в съставите.

  **КУЛТУРЕН КАЛЕНДАР ЗА 2024г.
*Януари***\* 176г. от рождението на Христо Ботев- на паметника на Христо Ботев пред читалището- съвместно Кметството и ДГ “Лилия” с.Брестовец\* Бабинден
***Февруари***
\*„Ден на лозаря” - празникът организираме съвместно с Кметсвото
\* Поклон, Апостоле! - 151 години от гибелта на Васил Левски
***Март***
\* Баба Марта
\* Денят на самодееца
\* Национален празник на България - съвместно сКметството и ДГ “Лилия”
\* Денят на жената
***Април
\**** Денят на шегата- „Светът е оцелял, защото се е смял” – виц маратон\* Международния ден на детската книга- съвместно с ДГ “Лилия”
\* Маратон на четенето- с деца от селото и ДГ “Лилия” с.Брестовец\* Ден на здравния работник \*Лазаруване- лазарската група към фолклорен състав “Луди- млади” обикаля за здраве и берекет домовете на жителите на с.Брестовец.
\* Великден- изработване на великденска украса, боядисваме яйца, месим козунак - съвместно с ДГ “Лилия” с.Брестовец
\* Великден на паралкис “Св. Димитър”- съвместно с Кметството
***Май***
\* Празник на българската писменост 24 май - съвместно с ДГ „Лилия”с. Брестовец.
***Юни***
\* Ден на детето – 1 юни
\* Денят на Ботев – 2 юни – поднасяме венци и цветя на паметника на Христо Ботев пред читалището и изнасяне на рецитал. Съвместно с Кметство с.Брестовец и ДГ “Лилия”.
\* Еньовден – Правим изложба на билки, представя се обичаят Ладуване.
***Юли – Август***

\* Лятна детска занималня - игри, творчески работилници и забавления
\* “Лятно четене в библиотеката”
\* ХII - ти летен празник на с. Брестовец под надслов „Среща на родовете”
***Септември***
**\*** Ден на Независимостта на България – Поднасяме венци и цветя на войнишките паметници в с.Брестовец
***Октомври***\* Димитровден- храмов празник - съвместно с Кметството и дГ “Лилия” с.Брестовец
***Ноември***
\* Ден на народните будители
\* Национална седмица на четенето
\* Ден на християнското семейство
***Декември*
\*** Коледен концерт на всички състави на читалището
\* Коледуване- коледарската група към фолкорен състав
 “Луди-млади” обикаля и нарича за здраве и берекет домовете на жителите на с.Брестовец.
През цялата година ще се обособяват кътове на различна тематика, свързана с годишнини на бележити личности и събития.
Ще се правят публикации в социалните мрежи свързани с годишнини на известни личности, различни празници и интересни материали, участия на съставите и др.
В повечето от мероприятията работим съвместно с
Кметство с. Брестовец и ДГ „Лилия“ с. Брестовец.
През цялата година съставите към НЧ „Наука 1927” с.Брестовец ще вземат участия в международни, национални, регионални и общински фестивали и събори - присъствено и онлайн формати.

**Настоящата план- програма за дейността на читалището е отворена за нови предложения, мнения и идеи и подлежи на допълване и актуализация.**